ועדת העבודה, הרווחה והבריאות, כנסת 20, פרוטוקול מספר 537, 2017-06-19 13:06

אלי אלאלוף: צהריים טובים חברים.

אלי אלאלוף: היום ה-19 ביוני 2017, כ"ב בסיוון תשע"ז והשעה 13:06 דקות.

אלי אלאלוף: אנחנו היום דנים בשני נושאים, אחד הצגת תכנית "נטו משפחה" או "משפחה נטו" ויישום דו"ח העוני.

אלי אלאלוף: אנחנו נראה בדו"ח על העוני כמה "נטו משפחה" הוא חלק אינטגראלי.

אלי אלאלוף: אני במיוחד רוצה להודות לשר האוצר שלנו, על הנכונות שלו לבוא יחד עם כל הצוות, עם המנכ"ל שלו והצוות שלו כדי לדון בנושאים האלה.

אלי אלאלוף: אני רוצה להגיד לכם ש"משפחה נטו" היא בעצם חלק אינטגראלי של כל התכניות הקשורות לדו"ח העוני.

אלי אלאלוף: דו"ח העוני מצא את מקומו אחרי שנולד אצל חברי מאיר כהן, כשר הרווחה הקודם והוא חלק אינטגראלי אלף של ההסכם הקואליציוני שנחתם בין כל המפלגות בהקמת הממשלה הזאת, והפך להחלטת ממשלה כבר באוגוסט 2015.

אלי אלאלוף: במטרות של דו"ח העוני אנחנו ניסינו להתמודד עם שני אתגרים: הוצאת המשפחות מהעוני והדבר השני השקעות המדינה בתכניות במשרדים החברתיים.

אלי אלאלוף: ב-OECD הנושא של החינוך הוא נפרד משאר המשרדים והמטרה שלנו זה להיות בשנת 2025 - 10 שנים אחרי הגשת דו"ח העוני והאימוץ שלו על ידי הממשלה – שנוכל להיות בממוצע של ה-OECD.

אלי אלאלוף: ואני לא אקדים כשאני אגיד שאנחנו דרך לא רעה.

אלי אלאלוף: הדבר השני המאד חשוב מבחינת העבודה, זה השקעות פרטניות באמצעות קצבאות או תכניות מיוחדות, שאמורות לבוא ולשרת את האוכלוסיות שנמצאות בעוני, במטרה אחת מרכזית: הוצאתן ממצב העוני.

אלי אלאלוף: זה הכי חשוב.

אלי אלאלוף: שלא נתיימר לשמור אותם בעוני במצב טוב.

אלי אלאלוף: המטרה היא להוציא מהעוני.

אלי אלאלוף: דבר נוסף, "משפחה נטו" זו גם תכנית שמוכיחה שצריך גם למנוע התדרדרות לעוני וזה לא קל.

אלי אלאלוף: סליחה, הפוך, זה קל להתדרדר לעוני, אם לא שומרים על האוכלוסייה שנמצאת ברובד התחתון של המעמד החברתי, הביניים.

אלי אלאלוף: אני רוצה לציין שמצב העוני לא נולד בבת אחת.

אלי אלאלוף: זה התדרדרות של עשרות שנים, שהנושא הזה לא טופל.

אלי אלאלוף: לכן גם הפתרונות שלו, אני מקווה, לא באותה פרופורציה של זמן, אנחנו נצליח לצמצם את העוני בצורה שאמרנו, כדי שנראה מתאימים גם כלפי האזרחים שלנו וזה הכי חשוב, אבל גם במעמד הבינלאומי, מול הגוף הכי חשוב מבחינה כלכלית היום, ה-OECD.

אלי אלאלוף: אני רוצה גם לציין שלמרות שהמרכיבים לא כוללים את משרד החינוך, אנחנו כללנו בדו"ח העוני את משרד החינוך כחלק אינטגראלי שאני יכולה להגיד בסיסמה, אבל מבוססת מאד: מה שיוציא את האנשים מהעוני זה רק חינוך.

אלי אלאלוף: כל השאר יתקן.

אלי אלאלוף: יתקן קצת, יתקן יותר - - -

אילן גילאון: מה יוציא?

אלי אלאלוף: החינוך.

אלי אלאלוף: החינוך הוא המרכיב המרכזי ואכן ההשקעה היא לטווח ארוך.

אלי אלאלוף: היא לא מיידית.

אלי אלאלוף: והתקצוב שהתחיל בשנתיים האחרונות, שהוא צעד אדיר - ואני חייב לציין שזו גם יוזמה שהייתה של חברי שי פירון - זה ההדרגתיות בתקצוב.

אלי אלאלוף: רואים את זה היום.

אלי אלאלוף: רואים את זה גם כשאנחנו מסתכלים על ההחלטה האחרונה של עלות הצהרונים, זה לתקצב בהתאם למצב הסוציו אקונומי.

אלי אלאלוף: אני שוב מודה לאדוני שר האוצר, ידידי ומותר לי להגיד ראש מפלגתי, שהסכים לבוא איתנו ועם הצוות.

אלי אלאלוף: אתה יכול לפתוח, או המנכ"ל שלך יציג, לפי נוחיותך.

אלי אלאלוף: אתה מחליט.

משה כחלון: אני אגיד כמה מילים.

משה כחלון: צהריים טובים אלי, ידידי וחבר מפלגתי, יושב ראש הוועדה.

משה כחלון: תודה רבה על ההזמנה.

משה כחלון: אמנם בדרך כלל שר האוצר מציג בוועדת כספים, אבל בבקשה שלך וכמובן עם הרבה כבוד לוועדה, אני מגיע לכאן.

משה כחלון: כמה מילים רק לחברי הכנסת.

משה כחלון: בשנת 2003 – ואני אומר את זה מתוך חברות, לא חלילה מתוך פטרונות או משהו – בשנת 2003 נבחרתי לכנסת פעם ראשונה.

משה כחלון: אריאל שרון היה ראש מפלגתי.

משה כחלון: פעם הייתי בליכוד.

משה כחלון: ואז קוראים לכל חברי הכנסת שנבחרו - לאיזו ועדה אתה רוצה.

משה כחלון: אני אמרתי לו ועדת העבודה והרווחה.

משה כחלון: אז הוא אמר – איזו ועדה?

משה כחלון: אמרתי לו ועדת העבודה והרווחה.

משה כחלון: כולם באים, סגן שר, יש כאלה יש להם קצת תעוזה, גם מבקשים להיות שרים.

משה כחלון: ושלוש פעמים הוא לא האמין לי.

משה כחלון: ולמה אני מספר את זה, כי אמרו לי – אתה תעבוד כמו חמור, תתעסק בדברים הכי רגישים, הכי חשובים לציבור, ואנחנו יודעים שיש קשיים ולא תמיד הכל אפשר, והתמורה היא אפס.

משה כחלון: הציבור לא שם, לא בנושאים החברתיים.

משה כחלון: ולמרות כל זאת אמרתי אני אהיה בוועדה ואפשר לבדוק את זה.

משה כחלון: המקום היחידי שהייתי חבר קבוע בשנים 2003-2006 זה חבר ועדת העבודה והרווחה.

משה כחלון: בכלכלה הייתי ברוטציה.

משה כחלון: כל פעם שלחו אותנו לוועדה אחרת, אבל חבר במקום היחידי שהייתי זה היה בוועדה הזאת.

אילן גילאון: בגלל זה אתה היום מחשיב כל כך את הוועדה הזאת?

משה כחלון: ואני רוצה לומר לך, כשאמרו לי אין תגמול - - -

אילן גילאון: אה, אדוני השר?

אילן גילאון: בגלל זה אתה מחשיב כל כך את הוועדה הזאת?

משה כחלון: ברור.

אילן גילאון: שאתה צריך להקים ועדות של פרופסורים כדי לדון בנושאים שרק הוועדה צריכה לדון.

משה כחלון: אז התגמול שקיבלתי, אמרו לי לא יכירו אותך, אתה תעשה עבודה, הציבור לא נמצא בנושאים החברתיים.

משה כחלון: התגמול שקיבלתי היה המקום הראשון בפריימריז של שנת 2006.

משה כחלון: אז יש תגמול ואני אומר את זה מתוך הערכה ומתוך ניסיון.

משה כחלון: לעצם העניין, באמת המנכ"ל יציג פה את כל הפעולות שלנו, כמובן נישאל שאלות, נענה, נשיב על מה שרק אפשר ועל כל מה שיש לנו תשובות.

משה כחלון: מה שחשוב באמת זה הנושא של ועדת אלאלוף, ועדה ליציאה מהעוני.

משה כחלון: כפי שאמר אלי, השר מאיר כהן הקים את הוועדה כשהיה שר הרווחה בממשלה הקודמת וזה טבעם של דברים.

משה כחלון: יש שר שמתחיל, יוזם, שר אחריו מיישם וכך אני מניח שגם הדברים שאנחנו יוזמים, שרים אחרינו יישמו.

משה כחלון: זה טבע העולם וזה בסדר גמור.

משה כחלון: אני חושב שהוועדה הזאת היא אחת מהחשובות של השנים האחרונות ואני פשוט שמח שנפל בחלקי, כמובן משרד העבודה והרווחה, ביטוח לאומי, הוועדה שעוקבת אחרי הפעילות ליישם את זה.

משה כחלון: התכנית השנייה זה "נטו משפחה", שאני חושב שיש לה גם משמעות ואנחנו מדברים על השכבות החלשות וצריכים לדבר גם על מעמד הביניים.

משה כחלון: כי אחת המשימות החשובות שלנו היא לא להוריד את מעמד הביניים להיות בשכבות החלשות אלא להיפך, את החלשות לאחוז ולהחזיק אותן למעלה.

משה כחלון: זה למעשה שתי המטרות המרכזיות – להקל על הזוגות הצעירים, על המשפחות הצעירות, עם הילדים הקטנים וכמובן על השכבות החלשות.

משה כחלון: מספר משפטים – למרות שזה לא הנושא – על הנכים.

משה כחלון: לפחות אני מהסטאטוס שלי מבקש לדווח לוועדה באותה הזדמנות שעלה הנושא, הגיע אלינו.

משה כחלון: נעשתה ועדה.

משה כחלון: עמד בראשותה פרופסור זליכה.

משה כחלון: משנת 2003 למעשה הטענה נכונה, לא עודכנו באופן רציני הקצבאות של הנכים.

משה כחלון: הקצנו לצורך העניין הזה - - -

אילן גילאון: עוד כמה זמן נדון בוועדת העבודה והרווחה בראשות חבר הכנסת אלי אלאלוף - - -

משה כחלון: אילן - - -

אילן גילאון: שאתה כל כך מעריך.

משה כחלון: אילן, עזוב את הפרוצדורה.

אילן גילאון: כי הוא האדם היחיד שהיה צריך לטפל בזה ולא שום ועדה אחרת.

משה כחלון: אילן, אני - - -

אילן גילאון: כי זאת הייתה הסחת דעת.

אילן גילאון: עכשיו הבאתם את שמחון כדי להיות המייסר - סלח לי - המייסר בעקרבים מול המייסר בשוטים.

אילן גילאון: למה זה?

אילן גילאון: איך זה קרה משה?

אלי אלאלוף: אילן - - -

משה כחלון: אילן - - -

אילן גילאון: הוועדה היחידה, הסטטוטורית, שהייתה צריכה לדון בזה זה ועדת העבודה והרווחה ברשות אדם שאתה סומך עליו ואני סומך עליו, כולם מאמינים בו.

אילן גילאון: ולא שתשכיר פרופסורים לכל דבר ועניין.

משה כחלון: טוב.

אילן גילאון: עם כל הכבוד לך על ה-230 שקלים – אני לא מזלזל בזה – שאתה נותן למשפחה.

אילן גילאון: אינך מסוגל.

אילן גילאון: אני אומר, הכוונות שלך טובות, אינך מסוגל להתמודד עם הקושי.

אלי אלאלוף: אילן, אני מבקש.

אילן גילאון: ואז הוא מקים לך ועדה אחרת.

אילן גילאון: יש ועדה אחת ויש שנייה ויש פרופסורים בלי סוף.

משה כחלון: טוב, אילן, יש לי הרבה כבוד אליך - - -

אילן גילאון: למה אלי אלאלוף לא צריך לטפל בקצבת הנכות, שזה יושב אצלו חצי שנה?

אילן גילאון: חצי שנה זה יושב אצלו.

משה כחלון: אילן, יש לי הרבה כבוד אליך, אבל כל החיים היה צד שמדבר וצד שעושה.

משה כחלון: אלוהים אהב אותך, אתה בצד שמדבר כל הזמן וזה בסדר גמור.

אילן גילאון: בסדר, גם אני רואה מה אתה עושה.

אלי אלאלוף: אוקיי, על כל פנים, אחרי - - -

אילן גילאון: אחד שעושה ואחד שמדבר.

אילן גילאון: תפסיק להיות דמגוג.

אילן גילאון: תעשה את העבודה שלך.

אילן גילאון: זאת החלוקה.

אילן גילאון: אתה שר האוצר.

משה כחלון: אילן, אילן, מי ש - - -

אילן גילאון: אתה לא זקוק לפרופסורים לקבל החלטות.

אילן גילאון: אתה זקוק למחשב כיס.

משה כחלון: אילן, מי שדמגוג פה - - -

אילן גילאון: זה מה שאתה זקוק לו.

משה כחלון: אילן, מי שדמגוג משנינו זה אתה.

אלי אלאלוף: אל תחייבו אותי ל - - -

אילן גילאון: אני לא רוצה שום דבר.

אילן גילאון: זה לא - - - חצי שנה ההוצאה הזאת מחכה ואתה מגיע עם קמפיין של בחירות.

אילן גילאון: "משפחה נטו"?

אילן גילאון: אני לא מזלזל בזה.

אילן גילאון: למה?

אילן גילאון: כי אין להם פה.

אילן גילאון: כי הוא מקים לך עוד ועדה על ידך, להראות מי מכם יותר גדול.

אילן גילאון: קחו את הקרדיט, תובילו את זה.

אילן גילאון: תנו לנכים מה שמגיע להם.

משה כחלון: רגע, רגע.

אילן גילאון: אתה יודע, ב-OECD יש משהו שנקרא Basic income.

אילן גילאון: אתה יודע מה זה?

אילן גילאון: בתור שר האוצר אתה יודע מה זה Basic income?

אילן גילאון: זה הכנסה בסיסית, שאנשים לא יהיה להם מפלס חרדה.

אילן גילאון: שיידעו שלא יהיה להם יותר מדי קר בחורף וחם בקיץ.

אילן גילאון: אתם דואגים לזה?

אלי אלאלוף: אילן - - -

אילן גילאון: 2,342 שקלים.

אילן גילאון: זו המציאות ואתה מדבר לי על אותם 200 שקלים שאתה רוצה להוסיף.

אילן גילאון: כל הכבוד לך.

אילן גילאון: אין בעיה.

אילן גילאון: אבל לאנשים יש זכות גם אם הם לבד ולא עם משפחות ולא בזוגות.

אילן גילאון: מה לעשות?

אילן גילאון: יש גם אנשים לבד.

אילן גילאון: ולכן קח את הנושא הזה, תפוס אותו בקרניו.

אילן גילאון: אתה ואלי אלאלוף האנשים שיכולים להוביל את זה, שיש לכם את הכוח הפוליטי לעשות את זה, לא אני.

אילן גילאון: לא כל האחרים.

אילן גילאון: קחו את הקרדיט, אבל תעשו את המעשה הנכון.

אילן גילאון: אני לא חושד בכוונות הלא טובות שלך.

אילן גילאון: לך יש כוונות טובות וזה חשוב מאד, כי למי שאין כוונות טובות גם לא יהיו לו מעשים טובים.

אלי אלאלוף: אילן - - -

משה כחלון: רגע, תן לו, תן לו.

משה כחלון: אני רוצה לשמוע.

אילן גילאון: תסלח לי אדוני יושב הראש.

אילן גילאון: אני מחכה חצי שנה.

אילן גילאון: אני הנחתי על השולחן שלך לפני חצי שנה - - -

משה כחלון: זה הזמן שלי.

משה כחלון: אני נותן לו.

אילן גילאון: בוועדת הכנסת תהיה הצעת חוק, למה היא לא נדונה?

אילן גילאון: למה היא לא נדונה בוועדה של האדם שמוסמך על כולם, שמקובל על כולם, שהוא אדם ישר דרך ומתאים למשימה הזאת והוא יעשה רק אתה הדבר הטוב, גם בעיניך.

אילן גילאון: למה?

אילן גילאון: למה היית צריך פרופסור, כדי שיביאו לך עוד פרופסור?

אילן גילאון: כל אחד יש לו את הפרופסור שלו?

אילן גילאון: זאת השאלה.

אילן גילאון: עם כל הכבוד לקמפיין הגדול של מה שאתה שעושה ועיני לא צרה ועל הכיפאק, אבל תאחוז את הקור בקרניו כי יש לך את הכוח.

אילן גילאון: כי אתה יכול לעשות את זה.

אלי אלאלוף: אוקיי.

משה כחלון: זהו?

אילן גילאון: סליחה על ההתפרצות, זאת הייתה הערת ביניים.

משה כחלון: לא נורא, אני רגיל לזה ואני עדיין מתעקש שאנחנו הקצנו, הוועדה הקצתה ואני כמובן תומך בוועדת זליכה, בירון, עם כל ההסתייגויות וכל המחלוקות.

משה כחלון: זו פעם ראשונה שמוקצה סכום כזה.

משה כחלון: כל פעם הוקצו 100 מיליון, 200 מיליון שקלים.

משה כחלון: כשהתחלתי להיות שר רווחה הוקצו 200 מיליון.

משה כחלון: הקצנו מעל 4 מיליארד שקלים.

משה כחלון: תקציב הנכים הוא 9 מיליארד והולך להתווסף לו - - -

אילן גילאון: - - - מאיפה - - -לא הוצאתם עוד - - -

משה כחלון: אילן, אילן - - -

אילן גילאון: למי אני צריך להאמין לזליכה או לשמחון?

אילן גילאון: מי יותר - - -

אלי אלאלוף: נו, אבל באמת, אילן, מספיק כבר.

אילן גילאון: אני לא אכפת לי שתוציא אותי.

אילן גילאון: תראה - - -

משה כחלון: לא, אבל למה להוציא?

אלי אלאלוף: לא, אני לא - - -

משה כחלון: אילן, אם חס וחלילה נוכחותך תהיה פה בסכנה, אני אצא ולא אתה.

אילן גילאון: לא.

יעקב אשר: אילן, קדנציה קודמת היה יותר טוב?

משה כחלון: לא, אני לא מציע - - -

יעקב אשר: לא, הקודמת, לפני שנתיים.

אילן גילאון: הוא היה גם בקדנציה הקודמת, אם לא אכפת לך.

אילן גילאון: אז תשקול מה אתה אומר.

משה כחלון: מי היה בקדנציה הקודמת?

אילן גילאון: הוא לא היה שר אוצר, אבל הוא היה.

משה כחלון: אני הייתי בנתניה.

יעקב אשר: מי היה?

יעקב אשר: הוא היה בנתניה.

משה כחלון: טוב, אילן, לצערי אני לא מקבל - - -

אילן גילאון: הקודמת, אני הצבעתי בעד הקודמת, כן?

אילן גילאון: אני תמכתי - - -

משה כחלון: אילן, אני לצערי - - - אילן, תקשיב.

משה כחלון: אני מכבד אותך.

משה כחלון: נתתי לך לדבר.

משה כחלון: אני לא מסכים עם שום מילה שלך.

אילן גילאון: שום מילה?

משה כחלון: וואלה כלום.

אילן גילאון: אף כלום?

משה כחלון: מה אני אגיד?

משה כחלון: מותר לי?

משה כחלון: נתתי לך לדבר, נתתי לך את הזמן שלי - - -

אלי אלאלוף: אילן, תכבד את שאר החברים פה.

משה כחלון: אני מסכים עם ה - - -

אילן גילאון: אני מאד מכבד, אבל - - -

אלי אלאלוף: אתה לא שולט פה בדיון.

אילן גילאון: דיבורים לא יכולים לעזור.

אילן גילאון: יש להם מחיר.

משה כחלון: נו, באמת.

אלי אלאלוף: טוב, אוקיי.

אילן גילאון: לא מסכים עם אף מילה שלי?

משה כחלון: וואלה.

אילן גילאון: ישבתי איתך ואמרת שאתה מסכים עם כל המילים שלי.

משה כחלון: לא נכון.

משה כחלון: לא נכון.

משה כחלון: אתה ישבת עם זליכה ואתה היית חלק - - -

אילן גילאון: גם עם זליכה.

משה כחלון: ועכשיו אני משמיץ את מי שישבת איתו.

משה כחלון: תראה, אני לא רוצה להביך אותך, אילן.

אילן גילאון: - - - שלא למדתי אצלו כלכלה.

אילן גילאון: מזל - - -

משה כחלון: אילן, אילן, אני לא רוצה להביך אותך ואני לא רוצה לדבר.

משה כחלון: אמרת, התפרצת, תקפת.

משה כחלון: הכל בסדר.

אילן גילאון: נשמה, אין לך מה להביך אותי, כי אני אין לי מה - - -

משה כחלון: אני לא יכול - - -

אילן גילאון: זה הכל.

מירב בן ארי: רק בואו נתקדם בדיון.

משה כחלון: לעצם העניין.

משה כחלון: הסכום הזה הוא סכום שהוקצה, מקובל על אגף התקציבים באוצר, הוכרז עליו, הוא יוצא לדרך.

משה כחלון: 4 מיליארד - - -

אורלי לוי אבקסיס: לפי התכנית של זליכה?

משה כחלון: אני תומך בתכנית של זליכה.

משה כחלון: כרגע זה נמצא אצל ראש הממשלה.

משה כחלון: סליחה, בסוף בסוף, חברים - - - יש תכניות - - -

אורלי לוי אבקסיס: אתה תומך בזה שזליכה אומר שעשו מניפולציה במספרים - - - שמחון?

משה כחלון: אני תומך בזליכה, בוועדת זליכה, בתוצאות של ועדת זליכה.

אילן גילאון: שמחון הוא אדריכל הכפלת מחירי הדירות בתקופה של שטייניץ.

אילן גילאון: לא מבין כלום בכלכלה.

אילן גילאון: בבני אדם ודאי שלא מבין כלום.

משה כחלון: טוב, אני הבנתי.

משה כחלון: אני מאד מודה לכם על זה שאפשרתם לי להציג את הדברים.

משה כחלון: אני ממשיך לשי, בבקשה.

אלי אלאלוף: חברים, יש לי בקשה, כיושב ראש.

אלי אלאלוף: אני מכבד את יושב ראש המפלגה שלי ואכן נתתי לו עד עכשיו לנהל את הדיון.

אלי אלאלוף: אני מבקש שנחזור לדיון מתורבת.

אלי אלאלוף: אילן, כולם.

אלי אלאלוף: חברים, כולם.

אלי אלאלוף: הרשימה היא ארוכה.

אלי אלאלוף: מה שעשית כרגע, אילן, לקחת את הזמן של ארבעה חברי כנסת שבאו גם כן להביע דעה.

אלי אלאלוף: אז אני מבקש מכולם – נא לכבד את לוח הזמנים שלנו ואת הסדר.

אילן גילאון: רק - - -

אלי אלאלוף: לא, אל תפריע לי.

אלי אלאלוף: מעכשיו אל תפריע לי.

אילן גילאון: - - -

אלי אלאלוף: חד משמעית אילן.

אלי אלאלוף: למרות שאנחנו לא חברים, אנחנו אחים, אבל יש גבול.

אלי אלאלוף: גם לאחי אני אומר דברים קשים.

אלי אלאלוף: בבקשה אדוני המנכ"ל.

ג'מאל זחאלקה: בסדר, הוא דיבר בשם האופוזיציה.

ג'מאל זחאלקה: הוא הסביר - - -

אלי אלאלוף: אוקיי, תודה.

אלי אלאלוף: בבקשה.

ג'מאל זחאלקה: אני נותן לו את הזמן שלי, רק שידבר.

אלי אלאלוף: אוקיי, רק מה זה קונקרטי?

אלי אלאלוף: יש לנו שני נושאים מספיק כבדים.

אלי אלאלוף: כן, בבקשה, שי.

<שי באב"ד: לפני שאני מתחיל אני רק רוצה לחזק את מה ששר האוצר אמר.

<שי באב"ד: אני לא נכנס לויכוח מה עשו עם הכסף הזה, אבל במשרד האוצר, כפי ששר האוצר אמר וכמנכ"ל המשרד אני אומר את זה גם לפרוטוקול, הוקצה סכום של 4 מיליארד שקלים לטובת הנכים, תוספת של 50%.

<שי באב"ד: הויכוח הוא לא על הסכום.

<שי באב"ד: סכום יש, הסכום יוקצה והסכום יגיע לנכים.

<שי באב"ד: הוויכוח כולו כרגע הוא איך מיישמים ואיך נותנים.

<שי באב"ד: האם נותנים את זה בשירותים, האם נותנים הכל לקצבה, האם נותנים את זה במבחני הכשירות, באלף ואחת תצורות.

<שי באב"ד: אנחנו לא המשרד האמון ולא מבינים בנושא הזה מספיק לעומק כדי לדעת מה נכון ואיפה לתת נכון לנכים.

<שי באב"ד: לכן משרד האוצר הקצה את הסכום.

<שי באב"ד: שר האוצר הורה להקצות את הסכום וכך המשרד עשה.

<שי באב"ד: עכשיו כל הדברים נמצאים מטבע הדברים איך לחלק את זה נכון.

<שי באב"ד: ובאמת אני לא רוצה להתפרץ לויכוח איך מחלקים נכון, כי אנחנו לא מבינים בזה.

עבדאללה אבו מערוף: להעביר את החשבון לבנק.

עבדאללה אבו מערוף: איך לחלק?

עבדאללה אבו מערוף: זה מאד קל.

עבדאללה אבו מערוף: להעביר את החשבון לבנק.

אורלי לוי אבקסיס: מי לא מבינים?

אורלי לוי אבקסיס: האוצר תמיד מלמדים אותנו מה נכון, מה לא נכון.

אורלי לוי אבקסיס: עכשיו אתם לא מבינים?

אלי אלאלוף: אוקיי, בואו נמשיך.

אלי אלאלוף: בבקשה.

<שי באב"ד: אני הערתי את הערתי לגבי זה וזהו.

אילן גילאון: וזה גם במחיר לעשות - - -

אורלי לוי אבקסיס: אה, אז ראש הממשלה - - -

אלי אלאלוף: אל תתייחס.

אלי אלאלוף: אני מבקש - - -

<שי באב"ד: הערתי הערתי - - -

אילן גילאון: לא, לא, אני רוצה להגיד.

אילן גילאון: התקבל פה חוק בכנסת, אתם בזים לדמוקרטיה בישראל?

אלי אלאלוף: לא להתייחס להערות.

רועי פולקמן: עבר קריאה טרומית, הוא לא התקבל.

אלי אלאלוף: אני מבקש, אל תתייחס.

רועי פולקמן: - - - התחיל את התהליך ו - - -

אילן גילאון: אבל יש לזה תהליך ותאריך, מה זאת אומרת?

רועי פולקמן: בסדר, אבל הוא לא - - -

אילן גילאון: אתה באופן פרוצדוראלי, באופן אדמיניסטרטיבי רוצה לדרוך על הדמוקרטיה?

אילן גילאון: זה מקובל עליך?

אלי אלאלוף: אילן.

אלי אלאלוף: חברה, אם אתם לא זוכרים, הדיון עד שתיים.

אלי אלאלוף: לשר יש כבר פגישות נוספות.

אילן גילאון: לי יש רק שעה ורבע לדבר.

אילן גילאון: אני לא צריך יותר מזה.

אלי אלאלוף: אילן, אני מבקש ממך לצאת.

אילן גילאון: אני אצא.

אלי אלאלוף: לצאת.

אלי אלאלוף: סליחה.

אילן גילאון: אני יוצא.

אלי אלאלוף: אחי היקר – צא.

אלי אלאלוף: תירגע ותחזור.

אילן גילאון: אחי היקר אני יוצא כדי לא להפריע לכם.

אלי אלאלוף: לא, אין לי להסביר.

אלי אלאלוף: זה אח שלי.

אלי אלאלוף: אתם לא תלמדו אותי איך אני מדבר עם אחי.

אילן גילאון: תודה.

אלי אלאלוף: אם אתה מרגיש טוב, שב.

אלי אלאלוף: אם לא, תאפשר לאחרים לדבר.

אילן גילאון: תודה.

אילן גילאון: אני יוצא החוצה.

אילן גילאון: תודה לשר.

אלי אלאלוף: תודה.

אלי אלאלוף: יש גבול.

אלי אלאלוף: בבקשה אדוני המנכ"ל.

<שי באב"ד: טוב, בעצם מה שאני אציג לכם במצגת הקצרה היום זה שני דברים מרכזיים.

<שי באב"ד: אחד זה את המענה לדו"ח העוני שנעשה, כפי שהשר ויושב ראש הוועדה ציינו קודם והצעדים שנעשו בשנתיים האחרונות; ואת תכנית "נטו משפחה" והשילוב שלה כמובן בצמצום הפערים ובמענה העתידי להמשך צמצום הפערים ומדד ג'יני.

<שי באב"ד: בואו נתחיל לרוץ.

מאיר כהן: הכל זה העוני.

<שי באב"ד: מה זה "הכל זה העוני"?

מאיר כהן: כלומר אתה שמת כותרת ראשונה עוני, אבל גם תעסוקה ובריאות, הכל זה עוני.

אלי אלאלוף: כן, כל זה.

מאיר כהן: כל צעד שעושים - - -

<שי באב"ד: כל צעד שעושים.

<שי באב"ד: אני חוזר, חבר הכנסת מאיר כהן, השר לשעבר, כל צעד בכל שנוגעים בבריאות, בתעסוקה, בביטוח לאומי, בכל אחד מהנושאים האלה, בעצם מטפלים בעוני ולכן אני אראה את זה, כמו שציינת.

<שי באב"ד: כאן אנחנו בעצם רואים את שיעור ההשתתפות והאבטלה בשנים האחרונות.

<שי באב"ד: אנחנו רואים ששיעור ההשתתפות עלה בצורה משמעותית.

<שי באב"ד: תיכף אני אראה, יש קורלציה מלאה בין השתתפות בעבודה ותעסוקה להימצאות בעוני.

<שי באב"ד: אנחנו רואים שבשנת 2016 כבר הגענו לסדר גודל של 64% בשיעור ההשתתפות בשוק התעסוקה, עם אחוז אבטלה, שכבר בתחילת שנת 2017 כבר יש נתון יותר עדכני של 4.2%, מראה צמצום ניכר והמשרד עושה כל היום, לילות כימים פעולות, על מנת לצמצם את האבטלה ולהכניס כמה שיותר זוגות לשוק התעסוקה.

<שי באב"ד: אני גם אתייחס לזה בהמשך, ב"נטו משפחה".

<שי באב"ד: כאן אנחנו רואים קורלציה ישירה בין פרנסה לבין יציאה מהעוני.

<שי באב"ד: ברגע שמדובר על זוג או משק בית ללא מפרנסים בכלל, השיעור של זוגות לא מפרנסים שנמצאים בקו העוני עומד על 75%.

<שי באב"ד: כאשר אנחנו רואים שכאשר במשק הבית שני הזוגות מפרנסים, שיעור העוני עומד על פחות מ-1%.

<שי באב"ד: קורלציה ישירה ככל שאנחנו מצליחים להביא לשוק התעסוקה.

<שי באב"ד: ככל שאנחנו מצליחים לייצר יותר פרנסה, ככה בעצם יש ירידה בעוני.

<שי באב"ד: פה אנחנו רואים אותו דבר.

<שי באב"ד: ככל ששיעור התעסוקה עולה בקרב האוכלוסייה, ככה תוחלת העוני יורדת.

<שי באב"ד: אנחנו רואים גם שהצעדים שהממשלה עשתה בשנים האחרונות ואין פה את הגרף עוד על נתוני 2016-2017 וכשזה יגיע בשנים הבאות אתם תראו את המשך הצמצום.

<שי באב"ד: זה אומר שאחרי תשלומי ההעברה ומסים ישירים, אחרי כל הסובסידיות והמענה והקצבאות שהממשלה נותנת, אתם רואים ירידה חדה במדד האי שוויון, במדד הג'יני ובעצם התחלה של צמצום הפערים, שזה אחד הנושאים המרכזיים ששר האוצר הנחה את הנהלת האוצר ואת המשרד לעבוד עליו.

<שי באב"ד: יש שלושה דברים מרכזיים שאנחנו עובדים עליהם: צמחיה ופריון, יוקר מחייה וצמצום פערים; כאשר הדגל המרכזי שהשר נושא ומדגיש לנו כל הזמן זה להמשיך ולצמצם את הפערים.

<שי באב"ד: אנחנו רואים כאן ששיעור הגידול בתקציבים החברתיים, בעצם נוצרה כאן מהפכה.

<שי באב"ד: בפעם הראשונה בתקציבים 2015-2016-2017-2018, במקום שהגידול המרכזי יהיה בהוצאות הביטחון, מה שהיה עד כה, יש פה Shift.

<שי באב"ד: הוצאות הביטחון יישארו די קבועות.

<שי באב"ד: יש סיכום ביטחון שהשר הוביל, שהוא סיכום לחמש שנים עם מערכת הביטחון עד שנת 2020, שבו בעצם מספר הביטחון קבוע וכל הגידולים או מרבית הגידולים, ניתנים במשרדים האזרחיים.

<שי באב"ד: אתם רואים, בשנת 2015 זה עמד על 6% לעומת השיעור בגידול בתמ"ג של 5%.

<שי באב"ד: אתם רואים בשנת 2016 שזה בעצם היה התקציב המלא הראשון שנעשה, שזה עמד על 13.3%.

<שי באב"ד: בשנת 2015, חשוב לציין, התקציב היה תקציב של חודש וחצי שעבר בדיעבד, כי בעצם רצנו על שנת תקציב.

<שי באב"ד: עד שהממשלה נכנסה והעבירה תקציב, רצנו על שנת תקציב של שנת בחירות, של שנה קודמת.

<שי באב"ד: בגרף הקודם אנחנו רואים בשנת 2017 שהגידול במשרדים החברתיים - והחברתיים זה בריאות, זה חינוך, זה רווחה ואני אתייחס לזה בהמשך – עומד על 10% ובשנת 2018 עומד על 6% ואתם רואים לעומת מה קורה בגידול בתוצר בכל אחת מהשנים.

<שי באב"ד: זאת אומרת התחלנו לצמצם את הפערים ולדחוף את הכסף לתוך התקציבים החברתיים.

<שי באב"ד: קצת להיכנס לתכניות ש - - -

אלי אלאלוף: וזה נקודה מאד מרכזית, תרשה לי, בבדיקות של ה-OECD.

אלי אלאלוף: זה מרכזי מאד.

<שי באב"ד: מאד מרכזית.

<שי באב"ד: נכון.

<שי באב"ד: דרך אגב השר היה בכנס OECD וגם על התכנית "נטו משפחה" שאני אדבר עליה בהמשך וגם על התוספת למשרדים החברתיים, אנחנו מקבלים הרבה מאד ביקורת – לא ביקורת אלא תשבחות.

מירב בן ארי: פרגון.

<שי באב"ד: פרגון, בדיוק, זו המילה שחיפשתי.

<שי באב"ד: פרגון על הצעדים האלה שנעשים, כי זאת הייתה הביקורת שקיבלנו לפני שעשינו את התכניות האלה.

<שי באב"ד: אני אגע טיפה במה שנעשה בכל אחד ואחד מהמקומות.

<שי באב"ד: בביטוח לאומי קודם כל תכנית חיסכון לכל ילד.

<שי באב"ד: כל משפחה בישראל מקבל 50 שקלים מופרש רטרואקטיבי משנת 2016 עבור כל אחד מהילדים שנולדים בישראל עד גיל 18.

<שי באב"ד: יש אופציה להשלים עם עוד 50 שקלים שהמשפחה נותנת.

<שי באב"ד: העלות התקציבית של התכנית הזאת היא 1.7 מיליארד שקלים.

<שי באב"ד: במידה והמשפחות עושות את ההשלמה, הסכום שאיתו ייצא נער בגיל 18, ואם הוא ממשיך עד גיל 21, מגיע לעשות אלפי שקלים.

<שי באב"ד: זה יכול לעזור בהשכלה, זה יכול לעזור בפתיחת עסק או להתחיל את החיים כזוג נשוי ואנחנו חושבים שהדבר הזה בהחלט עוזר ומצמצם פערים.

<שי באב"ד: הגדלת הקצבה לקשישים – הגדלות הקצבאות ל-230,000 קשישים ב-300 שקלים, עלות שנתית של מיליארד שקלים והגדלת הקצבה.

<שי באב"ד: בעבר בעצם קצבאות הזקנה היו מחושבות בצורה כזאת שהיית צריך לצבור 10 שנים של ותק לפני שהיו מתחילים לספור לך.

<שי באב"ד: ואז עבור כל שנה היית מקבל 2% - - -

יוליה מלינובסקי: וחילקתם את זה לארבע פעימות.

<שי באב"ד: נכון.

<שי באב"ד: אני אומר, לא הכל נעשה בבת אחת.

יוליה מלינובסקי: חילקת את זה לארבע פעימות, אז צריך עוד להתבגר ב-4 שנים כדי לקבל את זה.

<שי באב"ד: אז אני אומר, לא הכל נעשה בפעימה אחת, אבל הפעימות נועדו לצמצם את זה.

יוליה מלינובסקי: היה אפשר לעשות את זה בשתי פעימות ואנשים היו מקבלים הרבה יותר את הכסף ואת היכולת - - -

<שי באב"ד: סליחה גברתי, אפשר לעשות הכל.

<שי באב"ד: אם התקציב לא היה מוגבל ולא היו עשרות צרכים, היינו עושים הרבה יותר, כי צריך גם לעשות פה הרבה יותר.

<שי באב"ד: אבל כן עשינו ארבע פעימות וכן צמצמנו את העשר שנים האלה ונעשו צעדים.

<שי באב"ד: זה שהצעדים לא מושלמים, אני לרגע גם לא טוען פה שנעשה הכל והצעדים מושלמים.

אורלי לוי אבקסיס: אדוני המנכ"ל, אם אפשר התייחסות קטנה דווקא לביטול תקופת ההכשרה לתוספת ותק לקצבת זקנה.

אורלי לוי אבקסיס: ביחד עם אלי אלאלוף ראינו שנוצר שם עיוות, שבסופו של דבר מבטל הטבות שוות כסף, ומה שאומר שאותם קשישים נאלצים להוציא מהכיס שלהם בגלל שהם נופלים בין הכיסאות.

אורלי לוי אבקסיס: ביקשנו מכם לתקן תיקון שבעצם יש לו השפעה על אותם קשישים עניים והנושא פה לדעתי היה חוסר תשומת לב.

אורלי לוי אבקסיס: אבל ברגע שאמרנו והצבענו על זה, ראוי היה שמשרד האוצר היה עושה עם זה משהו.

אורלי לוי אבקסיס: אלה שנפגעים בתווך.

<שי באב"ד: אוקיי אורלי, אז אני לא מכיר את זה, אבל מה שכן אני מתחייב בפנייך, אלישבע תרשום את זה, אני אחזור אלייך עם תשובה רשמית שלי איפה זה עומד, מה נעשה עם העיוות ומה עם התיקון.

אורלי לוי אבקסיס: מצוין.

<שי באב"ד: מתחייב פה בפני הוועדה לחזור אלייך.

אורלי לוי אבקסיס: יש הטבות שוות כסף.

<שי באב"ד: בסדר, יכול להיות.

<שי באב"ד: אני לא מכיר את זה.

<שי באב"ד: אני אבדוק את הבעיה שהעלית, אני אנסה לראות.

<שי באב"ד: בוודאי לא עשינו את זה כדי ליצור עיוות חדש.

אורלי לוי אבקסיס: לא, לא, לא.

אורלי לוי אבקסיס: זה פשוט קרה תוך כדי עבודה.

אורלי לוי אבקסיס: זה קורה.

אורלי לוי אבקסיס: מתקנים.

<שי באב"ד: בסדר, אז אני אומר, אם כן אז צריך לראות איך מתקנים.

<קריאה: שי, אתה רוצה שנתייחס לזה?

אלי אלאלוף: לא עכשיו.

<שי באב"ד: לא עכשיו.

<שי באב"ד: ניתן לה תשובה מסודרת בהמשך.

<שי באב"ד: בואו נמשיך.

<שי באב"ד: במסגרת שיכון, אז כמובן תכנית הדגל של מחיר למשתכן, שמסייעת לזוגות צעירים ברכישת דירה, כאשר בפריפריה יש דגש מיוחד מעבר לקרקע גם על הוצאות פיתוח ורכישה בפריפריה, על מנת באמת לסייע לזוגות צעירים לצמצם את הפער.

<שי באב"ד: ברור שכאשר זוג צעיר מצליח להגיע לדירה במחיר הרבה יותר זול, הכסף שמתפנה הולך פה אחר כך לצריכה – במיוחד באוכלוסיות המוחלשות – לדברים הבסיסיים של ביגוד, חינוך ובריאות.

<שי באב"ד: חלק מזה זה גם ההגרלה הגדולה שיצאה לאחרונה, ששר האוצר הכריז עליה לאחרונה, שתיתן לעוד 15,000 זוגות צעירים את האופציה לרכוש דירה במחירים מופחתים של 20%-30% מהשוק; וזה כמובן מיועד לכל אלה שאין להם, בראש ובראשונה.

<שי באב"ד: הדיור הציבורי – השקעה מאסיבית ב - - -

<אלכס: - - -

<שי באב"ד: לא היית פה, אלכס.

<אלכס: שר האוצר הבטיח לנו - - -

<שי באב"ד: נכון.

<אלכס: ואז שלח אותנו לשבת ואנחנו - - - ועדה - - -

משה כחלון: ה-4 מיליארד שקלים קיימים.

משה כחלון: תסתיים החקיקה והכסף יגיע.

<אלכס: מתי תסתיים החקיקה?

<אלכס: הנכים מחכים כבר המון זמן.

אלי אלאלוף: אלכס, ברשותך, השר התייחס ואם יישאר לנו זמן נחזור לזה בצורה מסודרת.

אלי אלאלוף: כרגע תאפשר לנו להמשיך את הדיון.

אלי אלאלוף: חצי מהזמן הפסדנו על ההערות הלא מסודרות.

<קריאה: - - - משרד האוצר ושמחון בוועדת השקיפות שעוסקת ב - - -

אלי אלאלוף: אוקיי, אז שיהיה שם, אז תלכו לשם.

אלי אלאלוף: בשביל זה האדון - - -

<שי באב"ד: אלכס אנחנו מכירים לא מהיום - - -

<אלכס: אנחנו רוצים לדבר.

<אלכס: אם רוצים לשאול, אז באנו לכאן.

רועי פולקמן: כי הוועדה המוסמכת זה פה, לא בוועדה אחרת.

רועי פולקמן: הדיונים מתנהלים פה, לא בוועדה - - -

שולי מועלם-רפאלי: בדיוק.

שולי מועלם-רפאלי: אז אולי כדאי לדון בוועדה הרלבנטית ולא בוועדה שעושה פוליטיקה - - -

אלי אלאלוף: אתם תלכו לוועדות ששם אתם מקשיבים טוב.

אלי אלאלוף: פה גם כן - - -

רועי פולקמן: גם של השר - - - עם כל הכבוד זו הוועדה.

<שי באב"ד: אלכס, אנחנו מכירים לא מהיום ולא מאתמול.

<שי באב"ד: אתה לא היית פה בהתחלה, אז אני אחזור על מה שנאמר פה בהתחלה.

<שי באב"ד: תן לי רגע.

<שי באב"ד: סכום של 4 מיליארד שקלים – והוצהר פה גם לפרוטוקול ושר האוצר כבר אמר – הוקצה על ידי משרד האוצר.

<שי באב"ד: הדבר המרכזי שעכשיו דנים בו - ואני לא רוצה לפתוח עוד פעם ויכוח - זה איך נכון להקצות אותו.

<שי באב"ד: האם לתת את הכל בקצבה, האם לתת את זה בשירותים הנוספים, האם לתת את זה במבחנים?

<שי באב"ד: רגע, שנייה, אלכס, אני לא רוצה להיגרר לוויכוח הזה כי זה לא ייפתר פה עכשיו ואני גם לא יודע לתת לך תשובות עכשיו.

<שי באב"ד: אז בוא ניקח את זה אחרי.

<שי באב"ד: אני אשמח גם לשבת איתך אחרי זה יותר.

אלי אלאלוף: אני מבקש מהמנכ"ל לא להתייחס להערות ואני חוזר לחברים.

אלי אלאלוף: אתם יודעים - - -

<שי באב"ד: אלכס, אני אזמן אותך אלי, נשב על זה בנפרד, זה לא עכשיו.

אלי אלאלוף: שי, ברשותך, אני מבקש, אני יושב הראש של הדיון הזה.

<שי באב"ד: סליחה.

אלי אלאלוף: אני חוזר ואומר זאת הוועדה הכי רצינית כלפי אוכלוסיית הנכים.

אלי אלאלוף: אני חושב שאנחנו מתייחסים ועובדים יד ביד אתכם.

אלי אלאלוף: אני מבקש לאפשר גם דיון על נושאים נוספים, שבחלקם גם נוגעים לכם.

אלי אלאלוף: אז אני מבקש אלכס, אל תפריע לנו בשלב זה, תקשיב - - -

<אלכס: אבל - - -

אלי אלאלוף: לא, הוא לא יענה.

אלי אלאלוף: הוא לא יענה וגם אנחנו לא נענה לך.

אלי אלאלוף: אלכס, תתאפק בבקשה.

<אלכס: ו - - -

אלי אלאלוף: לא, אנחנו לא נתייחס להערה שלך.

אלי אלאלוף: אני מצטער להגיד לך, אלכס.

אלי אלאלוף: אני מכיר אותך בדיונים יותר רציניים שאתה מתנהג אחרת, אז בבקשה.

אלי אלאלוף: תן לנו להגיע לנושאים שאנחנו רוצים כרגע.

אלי אלאלוף: בבקשה, אל תפריע.

אלי אלאלוף: חד משמעי אל תפריע.

<אלכס: - - -

אלי אלאלוף: אלכס, אל תפריע.

<אלכס: - - -

אלי אלאלוף: לא מקשיבים לך.

<קריאה: זה שאתה לא מקשיב זה ידוע.

מירב בן ארי: הוא מקשיב.

מירב בן ארי: הוא מקשיב.

יוליה מלינובסקי: הוא בסדר גמור.

מירב בן ארי: יותר מכולם הוא מקשיב.

מירב בן ארי: אם יש יושב ראש ועדה שפעיל, זה אלי אלאלוף.

מירב בן ארי: אז הוא מקשיב ואתה יודע את זה.

אלי אלאלוף: אני רוצה להגיד לכם, שלא תחשבו שדקה אחת הנושא של הנכים ירד מסדר היום של הוועדה.

מירב בן ארי: נכון.

אלי אלאלוף: לא של הוועדה ולא של האנשים שלה.

מירב בן ארי: יש כאן חברי ועדה - - -

אלי אלאלוף: אז תאמינו לי שהנושא הזה מטופל ויטופל נכון ואנחנו נאבק - - -

אורלי לוי אבקסיס: כן, אבל הוא מבחינתנו לא רואה את הפיתרון, אז מותר ל - - -

אלי אלאלוף: אורלי, ואנחנו ניאבק לטובת הפתרונות האופטימאליים.

אורלי לוי אבקסיס: - - - המצוקה שלו, אז לבוא ולהגיד לו אנחנו דנים בזה בוועדה, זה - - -

אלי אלאלוף: לא הפתרונות המוצעים כרגע, שדנים בוועדה אחרת.

אלי אלאלוף: בבקשה.

שולי מועלם-רפאלי: שהיא מסמנת במקביל בוועדת השקיפות - - -

אורלי לוי אבקסיס: אין לי מושג מה קורה שם.

אורלי לוי אבקסיס: זה לא מעניין אותי מה קורה שם.

שולי מועלם-רפאלי: דיון על הנכים, - - - פופוליזם - - -

אלי אלאלוף: וכשמקימים ועדות לפי פוליטיקה.

אורלי לוי אבקסיס: אבל אפשר להבין את הקושי שלו.

אורלי לוי אבקסיס: הוא לא אכפת לו מ - - -, איכפת לו מעצמו.

שולי מועלם-רפאלי: את יודעת שיושבים פה אנשים בעיקר שנמצאים בצד שלהם, אז לא צריך להפוך את זה כאילו יש עכשיו - - -

אורלי לוי אבקסיס: לא, הוא בסך הכל רוצה לדעת אם שמחון וזליכה הם המובילים.

מירב בן ארי: הוא בסך הכל רוצה לדעת - - -

אורלי לוי אבקסיס: זליכה אומר שהתכנית של שמחון שווה 1.5 מיליארד שקלים.

אורלי לוי אבקסיס: השאלה היא אם עשו לנו מניפולציה במספרים.

אלי אלאלוף: בערבית שלי הייתי אומר לך איזו אמירה.

אלי אלאלוף: כל קרח אני אחפש את הראש שלו?

אלי אלאלוף: זה לא מעניין אותי כרגע.

אלי אלאלוף: כן, ככה אומרים בערבית.

אורלי לוי אבקסיס: אם אומרים 4 מיליארד והתכנית של שמחון עולה 1.5 מיליארד שקלים, מישהו עושה עלינו מניפולציה.

אורלי לוי אבקסיס: לא אתם.

אורלי לוי אבקסיס: צריך לבדוק.

אלי אלאלוף: עזוב אותנו מזה.

אלי אלאלוף: אני מבקש, אדוני המנכ"ל, חברה, אם אנחנו נמשיך ככה, אז בואו נודה שטעינו.

אלי אלאלוף: נסגור את הדיון.

אלי אלאלוף: עוד לא קרה דיון כזה בוועדה.

אלי אלאלוף: המנכ"ל ישלים בבקשה.

אלי אלאלוף: שי, תשלים.

<שי באב"ד: טוב, אני אמשיך.

<שי באב"ד: אז דיברנו על תכנית מחיר למשתכן.

<שי באב"ד: מעבר לזה לדיור ציבורי הוקצו לא מעט כספים בשנתיים האחרונות מ-1.1 מיליארד שקלים שהוקצו לרכישות של דיור ציבורי, התווספו לזה עוד 300 מיליון שקלים שהוקצו לזה כבר בשנת 2017 ועוד מיליארד שקלים שהשר הנחה שיוקצו דרך חברת עמידר.

<שי באב"ד: אנחנו נעשה את זה באמצעות איגוח, אבל סך הכל הסכומים עלו בצורה משמעותית.

<שי באב"ד: אלה שעדיין ממתינים, יש השתתפות בשכר הדירה לממתינים שנע בין גובה של 3,000 ל-3,700 שקלים.

<שי באב"ד: אחר כך אני אראה סכימה של כמה כל התקציבים האלה.

<שי באב"ד: בואו נרוץ.

<שי באב"ד: בתעסוקה - - -

אורלי לוי אבקסיס: רגע, רגע, שנייה.

אורלי לוי אבקסיס: דיור ציבורי.

אורלי לוי אבקסיס: כשאתם אומרים אגרות חוב, מה הערבויות שאנחנו נותנים?

אורלי לוי אבקסיס: האם בסופו של דבר אנחנו מסכנים ואנחנו עושים את ההפרדה בין הדירות של הדיור הציבורי - - -

<שי באב"ד: לא.

אורלי לוי אבקסיס: ואנחנו הופכים אותן לרכוש של עמידר?

<שי באב"ד: התשובה היא לא.

<שי באב"ד: התשובה היא שפשוט נוח לנו לפרוש את זה תקציבית על פני 10 שנים.

<שי באב"ד: המדינה מממנת את זה.

אורלי לוי אבקסיס: ולמה דרך עמידר?

אורלי לוי אבקסיס: כמי שלא מצליח לקיים ואתה יודע את זה - - -

<שי באב"ד: אני לא אמרתי דרך עמידר.

<שי באב"ד: אנחנו אמרנו נגייס אג"ח.

<שי באב"ד: בואו לא נכנס לדיון הפיננסי פה.

<שי באב"ד: את הדיון הפיננסי נפתור.

אורלי לוי אבקסיס: אז תציגו לנו את התכנית ואז אנחנו - - -

<שי באב"ד: בסדר, אני מציג את התכנית.

אלי אלאלוף: יהיה דיון מיוחד על הדיור הציבורי.

אורלי לוי אבקסיס: מצוין.

אורלי לוי אבקסיס: הרגעתם אותי.

אורלי לוי אבקסיס: יפה.

אלי אלאלוף: דיברנו על זה.

אלי אלאלוף: כן, בבקשה.

<שי באב"ד: הלאה.

<שי באב"ד: אבל הרעיון הוא להקצות סכומים משמעותיים לדיור הציבורי.

<שי באב"ד: הבינוי במעונות יום, בעיקר באזורי הפריפריה לאוכלוסייה הערבית והחרדית, גם לזה הוקצו כספים.

<שי באב"ד: הכשרות מקצועיות.

<שי באב"ד: יש במסגרת ניסיונות ההכוונה לשוק התעסוקה הכשרות מקצועיות שניתנות במימון המדינה.

<שי באב"ד: זה בעיקר וואוצ'רים שניתנים לאנשים למקצועות כמו חשמאלים, טכנאים ועוד, על מנת באמת לעודד.

מנואל טרכטנברג: שי, סליחה, דבר אחד, אני לא מפריע.

מנואל טרכטנברג: שקף קודם.

מנואל טרכטנברג: הגיעה השעה שהנושא של מעונות יום לא יהיה תחת הכותרת של תעסוקה.

מנואל טרכטנברג: נגמר הסיפור.

מנואל טרכטנברג: זה לא רק תעסוקת נשים.

מנואל טרכטנברג: זה מכיוון שאנחנו צריכים - - -

<קריאה: זה חינוך.

<קריאה: זה תהליך חינוכי.

<שי באב"ד: אדוני, אני מסכים.

מירב בן ארי: אנחנו כולם מסכימים איתך.

רועי פולקמן: אין ויכוח עקרוני על זה.

רועי פולקמן: השאלה איך - - -

<שי באב"ד: אני מסכים.

<שי באב"ד: בואו נעבור הלאה.

<שי באב"ד: בריאות.

<שי באב"ד: במסגרת הבריאות נעשו שני צעדים מרכזיים.

<שי באב"ד: אחד זה הנושא של הרחבת ביטוח השיניים ההדרגתי לילדים, כדי להגיע עד גיל 18 ולהרחיב את ביטוחי השיניים בבריאות הציבור; ופיתוח שירותי בריאות בפריפריה, שזה תגבור מערך מוקדי הלילה, שיפוץ ושדרוג של טיפות חלב ומרכזים משודרגים לגיל הרך, שזה טיפות חלב משודרגות.

<שי באב"ד: לכל הדברים האלה ניתנים תקציבים - - -

שולי מועלם-רפאלי: אדוני, אחרי הכישלון הטוטאלי בהעברה של אחיות בריאות התלמיד למערך מופרט, אז בואו לא נעשה את אותו טעות על טיפות החלב.

שולי מועלם-רפאלי: אני יודעת שמונחת עכשיו תכנית כזאת ואחרת.

שולי מועלם-רפאלי: בואו נשמור על טיפות החלב בתוך מערכת הבריאות הממלכתית.

שולי מועלם-רפאלי: בואו.

שולי מועלם-רפאלי: אסור לעשות את הטעות הזאת עוד פעם, של הפרטה של אירוע כל כך דרמטי.

<שי באב"ד: טוב.

אורלי לוי אבקסיס: הוא נלמד בעולם כמשהו שהוא הצלחה גדולה, אז כדאי לקחת את זה בחשבון.

<שי באב"ד: טוב.

<שי באב"ד: ניקח לתשומת הלב.

<שי באב"ד: במסגרת החינוך, חלק מהדברים שנעשים, אז תקציב חינוך דיפרנציאלי.

<שי באב"ד: התוספות התקציביות ניתנו בצורה דיפרנציאלית, ככה שבתי ספר ברשויות בסוציו אקונומי נמוך קיבלו יותר, כדי שכל תלמיד פר תלמיד, הכסף שהמדינה מקצה - סך העזרה שהוא מקבל מהרשויות ומהמדינה – יהיה יותר.

<שי באב"ד: בחינוך הבלתי פורמאלי, בעיקר בפריפריה, זה חלק מתכנית צפון וגם בדרום, ניתנו חוגים לילדים בכיתות ד' ו-ה'; וואוצ'רים שניתנים לחרדים במטרה לעודד אותם לעשות השלמת בגרויות, כחלק מהעידוד להיכנס לשוק התעסוקה.

<שי באב"ד: בנושא של רווחה, יש את תכנית נושמים לרווחה – תכנית ממוקדת ליווי והתאמת תכנית אישית ליציאה מעוני.

<שי באב"ד: זה ממש ליווי של משפחות דרך עמותות ושיתוף פעולה עם הג'וינט ורש"י - אני חושב שאתה מכיר את זה, אדוני יושב הראש - על מנת באמת לעודד משפחות.

אלי אלאלוף: מאיר כהן מכיר.

<שי באב"ד: איך מנהלים תקציב, איך מנהלים את המשפחה, איך מעודדים אותם לתעסוקה וכו' והקמת מרכזי עוצמה מורחבים, שזה מרכזים שמחולקים בקרוב ל-100 רשויות בעיקר למיצוי זכויות ועוד פעילויות קהילתיות שנעשות בנושא של הכוונת תעסוקה לאוכלוסייה קשה, שלא עבדה מימיה ולא הייתה חלק מזה.

<שי באב"ד: אם אני נוגע רגע בשיעור הגידול בתקציבים, אז יש לך פה את כולם – את חינוך, רווחה, או רק רווחה?

<שי באב"ד: אז אני רגע רוצה רק לגעת, בהמשך למי שאלי אלאלוף אמר קודם, יש לי פה פשוט את הנתונים אז אני אגע בהם.

<שי באב"ד: במסגרת הגידול בתקציב, נתחיל בבריאות – אז בשנת 2015 תקציב הבריאות עלה ב-14%, בשנת 2016 קרוב ל-8%, בשנת 2017 שוב, סדר גודל של 13% גידול, כאשר בכל השנים האלה הראיתי לכם בכמה התוצר גדל.

<שי באב"ד: במסגרת עלייה בתקציב החינוך, זה ממש לפרוט איך היה שינוי כשהתקציב הולך למשרדים האזרחיים.

<שי באב"ד: במסגרת השינויים בתקציב בחינוך, אז בשנת 2015 הוא גדל ב-12%.

<שי באב"ד: בשנת 2016 הוא גדל בסדר גודל של 4%, בשנת 2017 ב-6%.

<שי באב"ד: תקציב החינוך הוא אחד מהתקציבים הגדולים ביותר.

<שי באב"ד: יש שאלה, תלוי איך מחשבים איזה תקציב יותר גדול, אם ביטחון או חינוך והתוספות כאן הן מיליארדים והן משמעותיות.

<שי באב"ד: בתקציב גידול הרווחה, אתם רואים את זה פה, בשנת 2015 קרוב ל-7%, בשנת 2016 - - -

מירב בן ארי: זה הרווחה.

מירב בן ארי: איפה החינוך?

<שי באב"ד: החינוך כאן.

אורלי לוי אבקסיס: רגע, מה היה בשנת 2013 לעומת היום?

אורלי לוי אבקסיס: מה השוני?

<שי באב"ד: אין את זה בהצגה פה, אבל הקראתי את המספרים קודם.

יעקב אשר: ומה קרה בשנת 2014.

יעקב אשר: בשנת 2013 היה - - -, בשנת 2014 הכל ירד.

<שי באב"ד: אני מדבר כרגע על תקציב הרווחה.

<שי באב"ד: מקודם - - -

אלי אלאלוף: זאת לא הממשלה שלך.

אורלי לוי אבקסיס: היינו פה.

אורלי לוי אבקסיס: צודק.

<שי באב"ד: תקציב הרווחה עלה מעל 6% בשנת 2015, קרוב ל-9% בשנת 2016, מעל ל-6% בשנת 2017 ו-6.5% - 7% בשנת 2018, ואתם רואים כמובן מה קרה לתוצר בשנים האלה.

<שי באב"ד: אלה התוספות.

<שי באב"ד: אתם רואים את הטבלה המסכמת, סך הכל אפשר לראות את התוספות התקציביות שניתנו לכל אחד מהדברים – ביטוח לאומי, שיכון, תעסוקה, בריאות, חינוך ורווחה.

<שי באב"ד: כאשר בתקציב 2015-2016 הוקצבו כ-6.5 מיליארד שקלים ובתקציבים 2017-2018 הוקצבו כ-9.4 מיליארד שקלים.

<שי באב"ד: סך הכל כ-16 מיליארד שקלים בשנים 2015-2018, שהוקצו כתוספות לתקציב.

אלי אלאלוף: זה בבסיס התקציב.

<שי באב"ד: בבסיס התקציב.

<שי באב"ד: כל הדברים האלה נעשו בבסיס התקציב, כתוצאה מדו"ח אלאלוף וחלק מנושא צמצום העוני.

אורלי לוי אבקסיס: זה לא קשור לטייס האוטומטי?

<שי באב"ד: לא, לא, לא, ממש לא.

<שי באב"ד: טייס אוטומטי לא מגיע ל-12% ו-10% לעולם.

<שי באב"ד: הראינו לכם קודם - - -

אורלי לוי אבקסיס: לא, השאלה אם זה נכלל פה בפנים, בתוך ההעלאה - - -

<שי באב"ד: לא, זה לא קשור לטייס האוטומטי.

<שי באב"ד: הגידולים - - -

יעקב אשר: הוא מובנה בפנים.

אורלי לוי אבקסיס: זהו, אז זאת השאלה – הוא מובנה בפנים או לא מובנה בפנים?

אלי אלאלוף: אורלי, לכן נתנו סעיף סעיף מה התווסף.

<שי באב"ד: הטייס האוטומטי היה מביא אולי ל-15%-20% מהגידול שנעשה, אם היה רק טייס אוטומטי.

<שי באב"ד: רוב התוספות-.

<שי באב"ד: זה 2% בדרך כלל, 2.5% הטייס האוטומטי.

<שי באב"ד: 1.8% הגידול באוכלוסייה, לא 12% או 10% כמו שהראינו פה קודם הגידולים במשרדים השונים, ככה שזה ממש לא טייס אוטומטי.

<שי באב"ד: ועוד יותר על ההערה הזאת - בעבר הטייס האוטומטי, שהיה חל על המשרדים החברתיים, היה מביא את זה שבקושי הייתה תוספת במשרדים החברתיים, אבל במשרד הביטחון הייתה תוספת משמעותית ועכשיו המגמה התהפכה.

<שי באב"ד: כל התוספות או רוב התוספות ניתנות באמת במשרדים החברתיים ולמערכת הביטחון יש תקציב קבוע.

<שי באב"ד: בואו נעבור לתכנית "נטו משפחה".

אלי אלאלוף: וגם בתקציב הביטחון – אני רוצה לציין – יש סעיפים חברתיים.

אלי אלאלוף: אתם יושבים איתנו ומחר למשל כל נושא הפיקדון לחיילים המשוחררים ולתשמ"ש וכו'.

אלי אלאלוף: יש הרבה מאד תקציבים חברתיים שלא נגעו בהם ולא יגעו בהם בזכותנו.

אורלי לוי אבקסיס: רק אצל נכי צה"ל מקצצים בזכויות.

<שי באב"ד: דרך אגב, מה שגם לא מופיע פה והיינו צריכים לציין, זה ה-50% תוספת לשכר החיילים שניתנה לכל המשפחות ובעיקר עוזרת כמובן למשפחות - - -

יעקב אשר: וגם תוספת לחופשת לידה שכחת, אדוני.

<שי באב"ד: נכון.

אלי אלאלוף: יש הרבה סעיפים.

<שי באב"ד: יש עוד הרבה סעיפים, אין ספק.

אלי אלאלוף: אני רוצה לציין, יש דברים שלא כללנו במכוון כדי לא להטעות.

אלי אלאלוף: יש הסכם עם עמיגור על תוספת של 3,500 יחידות דיור לדיור הציבורי.

אלי אלאלוף: את זה לא ראיתם, כי זה נעשה בהסכם אחר, לא כלול בהמלצות של הדו"ח.

אלי אלאלוף: אז אפשר היה למלא את זה במשבצות שלא היו שייכות - - -

אורלי לוי אבקסיס: לדיור המוגן, נכון?

אלי אלאלוף: נכון.

אורלי לוי אבקסיס: לפני איזה שנתיים וחצי.

אלי אלאלוף: וזה כרגע בביצוע, בבנייה כבר.

אורלי לוי אבקסיס: אנחנו - - - 10 פעמים.

אלי אלאלוף: אז אנחנו לא רצינו לכלול.

אלי אלאלוף: בעצמנו מיפינו דברים שלא היו בין ההמלצות.

<שי באב"ד: אני רוצה להגיד בקצרה - - -

אלי אלאלוף: סליחה, אני רוצה גם להגיד נקודה אחת.

אלי אלאלוף: אני מסתכל על חנין ועל חברי חאג' יחיא ועל זחאלקה כמובן.

אלי אלאלוף: אני רוצה להגיד לכם שכל ההחלטות שהתקבלו בתקציבים האלה היו תקציבים אוניברסאליים ולא תקציבים עם סלקציה כזו או אחרת.

אלי אלאלוף: כל ההמלצות.

אלי אלאלוף: כל התקציבים האלה הלכו שווה בשווה לתקן עיוות נוראי שהיה בעבר, אבל לא מספיק.

אלי אלאלוף: אני רוצה לציין את זה בנוכחותכם.

אלי אלאלוף: זה לא מספיק לאוכלוסייה הכי חלשה במדינה, שיהיה ברור - לאוכלוסייה הערבית - ואנחנו חייבים להשלים את הפער הזה בקצב הרבה יותר מהיר, גם אם אנחנו יודעים שהכל יהיה הדרגתי.

אלי אלאלוף: אבל תבינו, כשאנחנו מתקצבים, כשהמשרד מתקצב בהדרגה, משרד החינוך למשל, זה אמור גם לתקן את העיוות הנורא שקיים עד עכשיו במערכת.

אלי אלאלוף: וזה שתבינו בוועדה.

אלי אלאלוף: ועבדאללה, שעוקב אחרינו צעד-צעד והוא רואה את זה, הוא אמור להזהיר אותנו מטעויות שנעשה כמו שנעשו בעבר.

אלי אלאלוף: נקודה מאד מאד חשובה אם אנחנו רוצים חברה צודקת, שוויונית, שהיא של כל אזרי מדינת ישראל.

מאיר כהן: אני רוצה להגיד שני משפטים.

אלי אלאלוף: ברשות

אלי אלאלוף: כם, אני התחייבתי לתת למאיר, שהוא האחראי.

אלי אלאלוף: אז בבקשה, מאיר.

מאיר כהן: אני רוצה להגיד משהו, היות ואנחנו צריכים ללכת.

מאיר כהן: אלף אני מברך אותך אדוני שר האוצר, באמת.

מאיר כהן: גם תכנית "נטו למשפחה", גם הנתונים האלה הם נתונים מצוינים ואני שמח בלי שום שייכות פוליטית.

מאיר כהן: יש משהו מאד מבטיח בכך שבנושאים כאלה, של צמצום העוני, כולם מתלכדים, כנסת שלמה מתלכדת אחרי שר אוצר בכל תכנית שלו ואני בהחלט מברך.

מאיר כהן: לקח לנו זמן, גם לי וגם לאלי, לשכנע בנחיצות הדו"ח הזה.

מאיר כהן: ולכששמנו אותו על השולחן, גם אז היו אנשים, לרבות ראש הממשלה, שלא הבין למה אנחנו צריכים את הדו"ח הזה.

מאיר כהן: ובין אם הקצב הוא לשביעות רצון כולם או פחות, זה שיש היום דו"ח כזה, שהופך להיות לאבני הבוחן של כל ממשלה, ולא משנה מי יהיה שר האוצר, זה דבר שאני חושב הוא מצוין ואני מברך אותך על זה.

מאיר כהן: ואני מודה לאלי.

מאיר כהן: אני כל כך שמח שאלי הוא יושב ראש הוועדה הזאת, כי אין אדם יותר מתאים ממנו לשים בידיו את הדו"ח הזה ולהגיד לו – רוץ קדימה.

משה כחלון: השם גם מתאים לדו"ח, לא?

מאיר כהן: כן.

יעקב אשר: בדו"ח היה גם קצבאות ילדים שהורידו בתקופה ההיא.

מאיר כהן: אשר, היות ואתה תפקידך לקפוץ כל פעם, אז אני אומר לך שהדו"ח נכתב אחרי קיצוץ הקצבאות.

יעקב אשר: אני יודע, אבל לא החזרתם את זה.

יעקב אשר: לא החזרתם.

יעקב אשר: אני זוכר את הנאומים שלך וגם של - - -

מאיר כהן: אילו זה היה תלוי גם עכשיו הייתי עושה רביזיה בקצבאות, אבל זה בסדר גמור.

מאיר כהן: זה לא תלוי בי.

מאיר כהן: כשזה יהיה תלוי בי נעשה את זה.

יעקב אשר: אוקיי, זה בסדר.

יעקב אשר: מאה אחוז.

מאיר כהן: אני רוצה לשאול אותך, אדוני השר, כי יש נושא מאד חשוב.

מאיר כהן: במוצאי שבת שר החינוך אמר שהוא פנה אליך לתקצב את קיצור החופשות של משרד החינוך.

מאיר כהן: האם אתה מתכוון כבר השנה לתקצב את זה, כאחד שבאמת דואג למשפחה הישראלית.

משה כחלון: כן, אכן הוא פנה אלי.

משה כחלון: זה נמצא בדיונים.

משה כחלון: הכיוון הוא חיובי, אני לא יכול להתחייב כרגע.

מאיר כהן: אבל הכיוון הוא חיובי.

משה כחלון: הכיוון הוא חיובי.

מאיר כהן: מאה אחוז.

מאיר כהן: תודה רבה לכם.

אלי אלאלוף: עבד אל חכים חאג' יחיא, בבקשה.

עבד אל חכים חאג' יחיא: כבוד יושב הראש, כבוד השר.

עבד אל חכים חאג' יחיא: יש לי שתי הערות.

עבד אל חכים חאג' יחיא: הראשונה, הייתי רוצה לשמוע, אם מדברים על פריפריה, לקחת בחשבון גם פריפריה סוציו אקונומית.

עבד אל חכים חאג' יחיא: כי יש לנו גם יישובים, במיוחד יישובים ערביים שנמצאים באזור המרכז והם במצב סוציו אקונומי 3 ו-2.

עבד אל חכים חאג' יחיא: אז כשעושים תכנית ומדברים על פריפריה, לקחת אותם בחשבון, גם אם זה בשיכון, גם בעניין של הסבסוד ואם זה בכל המרכיבים של התקציב.

עבד אל חכים חאג' יחיא: לקחת את זה בחשבון, כי בסופו של דבר אתה רוצה לטפל בעוני ולא לטפל באזורים הגיאוגרפיים.

עבד אל חכים חאג' יחיא: אתה הולך לאזורים הגיאוגרפים כי שם יש עוני, אבל אם יש עוני גם במקומות אחרים, צריך למצוא את הדרך איך זה יהיה בתוך החוק, שאז זה חשוב מאד.

עבד אל חכים חאג' יחיא: למשל בסובסידיה לפיתוח בשיכון.

עבד אל חכים חאג' יחיא: אזור המרכז לא מקבל סבסוד, כי זה מרכז, אבל המרכז זה גם טייבה וקלנסווה וזה גם תל אביב וזה גם מקומות אחרים.

עבד אל חכים חאג' יחיא: בקלנסווה המצב הסוציו אקונומי 2, בטייבה 3.

עבד אל חכים חאג' יחיא: אז אם לא יקבלו את המענקים שם, גם זה לא יעזור להם ולא יטפל בעוני.

עבד אל חכים חאג' יחיא: זה אחד.

עבד אל חכים חאג' יחיא: שנית, הנושא של "נטו משפחה".

עבד אל חכים חאג' יחיא: ואם אני כבר מדבר אז אני אומר משפט אחד.

עבד אל חכים חאג' יחיא: הבעיה של היישובים ערבים והאחוז הגבוה של העוני, שזה מעל 52%, אני אומר לך אני קושר 90% ממנו לעניין של התעסוקה, כי אחוז האבטלה הוא אחוז הבלתי מועסקים.

עבד אל חכים חאג' יחיא: כי כשמדברים על אבטלה זה שונה מבלתי מועסקים.

עבד אל חכים חאג' יחיא: אפילו שר הכלכלה דאז, דרעי, אחרי שאילתה - - -, התשובה שלו הייתה יש תכנית לשנת 2020 שנגיע למצב של תעסוקת גברים -79% ותעסוקת נשים 41% באוכלוסייה הערבית.

עבד אל חכים חאג' יחיא: שזה אומר בסך הכל שאנחנו נהיה כ-60% בסך כל המועסקים.

עבד אל חכים חאג' יחיא: מצב כזה, ברור שקשה לנו להיכנס תחת הכותרת של "משפחה נטו", שהחוק הזה בא לכנסת ואני דיברתי על זה.

עבד אל חכים חאג' יחיא: אז אני מציע תכנית לאוכלוסייה הערבית שתהיה – אם לאחד מבני הזוג לא תמצא עבודה, למרות כל המאמצים – הגיע ללשכת התעסוקה, ביקש, שלחו אותו, ביקש ולא מקבל, שבן הזוג הרי בגלל שיש משכורת אחת הוא עני.

עבד אל חכים חאג' יחיא: אז לבדוק את האפשרות איך להטיב איתו בנושא של "נטו משפחה".

אלי אלאלוף: תודה.

אלי אלאלוף: יואב בן צור, בבקשה.

יואב בן צור: תודה רבה אדוני.

יואב בן צור: אני חושב שהדיון הזה הוא דיון חשוב.

יואב בן צור: אדוני שר האוצר, אני רוצה לברך אלף את מאיר כהן שלא נמצא פה, שהקים את ועדת אלאלוף ונחשפנו לאלי אלאלוף כשהוא הציג את דו"ח העוני.

יואב בן צור: אני רוצה לומר לך אדוני שעשית בחירה טובה ויושב ראש ועדת העבודה והרווחה הוא באמת איש ראוי, שחיבר דו"ח שאני חושב שהוא אבן בוחן להרבה חוקים שיעברו.

יואב בן צור: אני רק רוצה לציין נקודה אחת אישית.

יואב בן צור: אני הגשתי חוק בנושא של אבחון ילדים לקויי למידה ממשפחות מעוטות יכולות, שהוא נגזר מהדו"ח של אלי אלאלוף.

יואב בן צור: הדו"ח עבר בקריאה טרומית ועוזרך, נדב, בתפקידו הקודם, הפגיש אותי עם הממונים על התקציבים, על האגף הזה באוצר, והם אמרו שהם כולם הסכימו שזה חוק חשוב וכו', אבל יש סדרי עדיפויות.

אלי אלאלוף: אתה זוכר את סדר הגודל שהיה?

יואב בן צור: הם טענו ל-200-300 מיליון שקלים, אני חושב שהם הגזימו בכל קנה מידה.

אלי אלאלוף: הרבה פחות.

יואב בן צור: הרבה פחות, אני גם חושב, אתם גם חושבים.

אלי אלאלוף: פחות משליש ממה שאתה אומר.

יואב בן צור: נכון.

יואב בן צור: אני גם חושב ככה.

יואב בן צור: הם הגזימו.

יואב בן צור: גם הסכמנו לרדת בטווח הגילאים.

יואב בן צור: אני חושב שאתה כשר אוצר חברתי, שמוביל מדיניות חברתית בממשלה הזאת, בממשלה בכלל שעשתה דברים מאד גדולים שלא עשו בעבר בנושאים חברתיים.

יואב בן צור: גם בנושא קצבאות הנכים, אף אחד בעבר לא נגע בזה ולא הסכים לנגוע ולהתחיל עם הדברים האלה והממשלה הזאת באמת עושה ותעשה דברים נוספים.

יואב בן צור: אני חושב שזה המקום אולי, באמת, דברים כאלה זה דברים שמונעים נשירה לתלמידים כאלה ומשפחות כאלה נמנעות לעשות אבחונים בגלל העלויות הגבוהות שלהם.

אלי אלאלוף: בבקשה.

משה כחלון: מה העלות של זה?

יואב בן צור: אם אומרים 300 מיליון שקלים.

יואב בן צור: תשאל את אלי אלאלוף מה העלות של זה.

אלי אלאלוף: לא, לא, לא.

אלי אלאלוף: אנחנו דיברנו על הרבה פחות מזה.

אלי אלאלוף: בין 100 מיליון - - -

יואב בן צור: אנחנו גם חושבים.

משה כחלון: 150?

אלי אלאלוף: בין 100 ל-150 מיליון שקלים.

אלי אלאלוף: אני חושב שבהדרגה אפשר לעשות, כי זה דורש היערכות חדשה במשרד.

יואב בן צור: נכון, אפשר לעשות הדרגה ולהתחיל בגילאים.

יואב בן צור: בשנתונים מסוימים אפשר לעשות את זה.

אלי אלאלוף: זו היערכות של המשרד.

משה כחלון: אני חושב שזה חשוב מאד, הדבר הזה.

אלי אלאלוף: במקרה נמצא פה נציג המשרד בדו"ח העוני, החבר חיים הלפרין, שיודע להפעיל את זה בצ'יק.

אלי אלאלוף: סליחה שאני - - -

משה כחלון: תרים את היד, חיים.

אלי אלאלוף: חיים הלפרין ממשרד החינוך, שיודע להפעיל מפעל הזנה - - -

משה כחלון: כמה עולה הפרויקט הזה?

אלי אלאלוף: אין לו את המספר.

אלי אלאלוף: אם זה יאושר, זה יופעל שם, ביחידה שלו.

אלי אלאלוף: הוא יודע להפעיל את זה היטב, אבל זו בעיה של היערכות.

אלי אלאלוף: לכן אני לא מאמין שאפשר יהיה להוציא בשנה ראשונה את כל הסכום.

אלי אלאלוף: בהדרגה צריך לעשות את זה, אבל זה בהחלט דבר - - -

משה כחלון: טוב.

אלי אלאלוף: בבקשה, חברת הכנסת חנין זועבי.

אלי אלאלוף: אחר כך יעקב אשר.

חנין זועבי: תודה רבה.

חנין זועבי: עלו כאן נושאים רבים שהם חשובים, כולם חשובים והעוני זה החיים ואיכות החיים של האנשים.

חנין זועבי: אני רוצה להתמקד בנושא של תעסוקת נשים ערביות, אחרי זה באג'נדה של הממשלה וגם של הממשלה הקודמת.

חנין זועבי: אנחנו לא מתווכחים על המטרה ואם תשימו לב, הנקודה הזאת היא כבר חלק מתכנית העבודה.

חנין זועבי: אנחנו מתווכחים על ה-איך.

חנין זועבי: על הקונפליקט של איך להעלות את אחוז תעסוקת הנשים הערביות, כאשר רוב המאמצים ורוב התקציב מוקצה לעניין של הכשרה, הכשרה וזה תמיד הכשרה ולא למצוא מקומות עבודה ולא להגביר את מקומות העבודה.

חנין זועבי: אנחנו דרשנו ועדה.

חנין זועבי: אני אקפוץ לשורה התחתונה.

חנין זועבי: דרשנו ועדה שתחקור כמה נושא ההכשרה הוא נושא יעיל.

חנין זועבי: כמה הוא העלה באמת את אחוז הנשים העובדות בחמש או שש השנים האחרונות.

חנין זועבי: למה?

חנין זועבי: כי גם מהשטח אנחנו מוצאים שיש קשר חלש בין נושאי ההכשרה לבין שוק התעסוקה – הוואוצ'רים, הסדנאות, התכנית של הכשרת שנה – לא מותאמת לשוק התעסוקה.

חנין זועבי: היא לא מוקצית או לא מכוונת למקצועות איכותיים אלא למקצועות של טיפוח יופי או מקצועות אחרים ונעשה על זה מחקר.

חנין זועבי: 65% מהקורסים של הכשרה ביישובים הערבים לנשים ערביות זה על טיפוח ויופי.

חנין זועבי: אנחנו אומרים שההקצאה והתקציב אין לו תפוקה.

חנין זועבי: האינפוט שנעשה, גם המאמץ, גם התקציב, אין לו את האוט-פוט המתאים.

חנין זועבי: אנחנו דרשנו לשקול את הנושא הזה לפי ועדות של ערבים מומחים בנושאי תעסוקת נשים, שיחקרו את הנושא ושיקלו מחדש את הנושא של הוואוצ'רים וההכשרות.

חנין זועבי: וחלק מהמאמץ ומהקונספט קצת יטה גם לכיוון יצירת מקומות עבודה ולא רק הכשרה ויבחנו את הנושא השני.

חנין זועבי: נשים מוכשרות שהן מובטלות.

חנין זועבי: אקדמאיות שהן מובטלות.

חנין זועבי: מורות.

חנין זועבי: לא מאות, אלפי מורות ערביות שהן מובטלות.

חנין זועבי: כלומר שלא נמקד את הסוגיה רק בהעלאת ההכשרה, כי יש מוכשרות מובטלות.

משה כחלון: טוב, חברת הכנסת זועבי, קודם כל הנושא של ההכשרה – הדברים שאמרת כמובן ייבדקו, כי את יודעת, זה קל לבדוק השמה, הכשרה מול השמה.

משה כחלון: אם הן לא יושמו, אז רואים שזה לא בסדר, אבל להכשרה יש משמעות חברתית מאד מאד גדולה ואני אגיד לך גם למה.

משה כחלון: אני באופן אישי לא יכול לשמוע את המילה הזאת שכר מינימום.

משה כחלון: כשאת אומרת על בן אדם, אגב שזה שכר מינימום, אני לא אוהב את המילה הזאת.

משה כחלון: כאילו את מדברת חס וחלילה על אנשים שהם מינימום.

משה כחלון: שזה המינימום.

משה כחלון: לכן כשיש הכשרה את מוציאה את הנשים ואת הגברים האלה מהעניין של שכר המינימום.

משה כחלון: אנשים בלי הכשרה לצערי מקבלים את השכר הכי נמוך.

חנין זועבי: אני לא אמרתי - - -

משה כחלון: לא, אני לא מתווכח, אני רק מסביר לך למה אנחנו לוחצים על הכשרה.

חנין זועבי: לבדוק את ה- - - של ההכשרה.

משה כחלון: אני קודם כל מסכים איך, שימי בצד.

משה כחלון: עכשיו אני רוצה גם לדעת למה אנחנו לוחצים על הכשרה מקצועית גם במגזר הערבי, גם במגזר היהודי, גם במגזר החרדי, בכל המגזרים.

משה כחלון: אנחנו רוצים שנשים וגברים תהיה להם הכשרה, יהיו להם כישורים, שיוכלו לקבל שכר יותר גבוה.

משה כחלון: לקבל 7,000 שקלים, 8,000 שקלים ו-9,000 שקלים ו-10,000 שקלים.

משה כחלון: זאת הכוונה של הלחץ שלנו על הכשרה.

משה כחלון: מה שאמרת, אפשר לבדוק את זה.

משה כחלון: זה עושה שכל.

משה כחלון: את יודעת, אם 100 נשים הלכו להכשרות ורק 20 הושמו, אז כנראה שמשהו שם לא בסדר.

משה כחלון: הדברים האלה ייבדקו.

חנין זועבי: ההשמה אחרי חודשים - - -

עבד אל חכים חאג' יחיא: כבוד השר, צריך להבדיל בין הכשרה ובין הסבה מקצועית.

עבד אל חכים חאג' יחיא: יש גם מוכשרות שצריך לדאוג ל - - -

משה כחלון: בסדר, בוא, זה לא - - -

עבד אל חכים חאג' יחיא: אם מורות בוגרות בתי ספר להכשרת מורים, 5,6, ו-10 שנים לא נקלטו - - -

חנין זועבי: מורות מובטלות.

חנין זועבי: יש לך אלפי מורות מובטלות.

משה כחלון: הדברים ייבדקו, אבל כשמדינה מכווינה לכיוון מסוים ואחר כך אין לזה המשכיות, כנראה שזה לא בסדר.

משה כחלון: אז נבדוק את זה.

משה כחלון: אבל רק שתבינו למה אנחנו רוצים הכשרות.

משה כחלון: אנחנו רוצים אנשים עם הכשרה - - -

חנין זועבי: לא על זה מתווכחים.

חנין זועבי: אנחנו מסכימים על הנקודה.

אלי אלאלוף: אוקיי.

אלי אלאלוף: בבקשה, אני פוגע במיוחד במשפחה שלי, אז חברי הכנסת של כולנו לא קיבלו את רשות הדיבור.

יעקב אשר: אדוני, יש פסוק שאומר יהללך זר ולא פיך.

יעקב אשר: זה טוב ככה.

יעקב אשר: תאמין לי.

מירב בן ארי: בפעם האחרונה שבדקתי אני לא הייתי הפה של השר.

אלי אלאלוף: אני מבקש, אז יעקב, בבקשה.

מירב בן ארי: לא, אל תיקחי את זה אישית.

אלי אלאלוף: בבקשה, וביצור.

יעקב אשר: טוב, אדוני יושב הראש ואדוני השר, קודם כל באמת מילה.

יעקב אשר: לא יכולתי להתאפק כשדיבר מאיר כהן, ידידי, כי אני חושב שאם זה היה תלוי בו באמת לא היו מורידים את הקצבאות.

יעקב אשר: אין ספק שהקדנציה הזאת היא קדנציה עם חמלה.

יעקב אשר: אין ספק שהקדנציה הזאת מסתכלת על השכבות החלשות מכל הגוונים וכמובן כשלא עושים אז גם לא טועים וביקורת יכולה להיות.

יעקב אשר: כשיש 4 מיליארד שקלים ולא יודעים איך זה עוד ילך, אז יש ביקורת.

יעקב אשר: אם היה אפס, אז כנראה שגם לא הייתה ביקורת.

יעקב אשר: אני רוצה לומר בשתי נקודות קטנות.

יעקב אשר: יש את נושא המשפחתונים.

יעקב אשר: המשפחתונים הם בעצם הזרוע שמשלימה את המעונות, את החסר במעונות.

יעקב אשר: יש מקומות במיוחד במגזר הערבי ובמגזר החרדי וביישובים צפופים, שלא מצליחים לבנות עדיין מעונות בקצב הראוי והמתאים, כי יש בעיה של מחסור בקרקע, או אצל הערבים זה הנושא של תכניות מתאר שהן לא מוכנות.

יעקב אשר: המשפחתונים הם בעצם הכלי שבו המשפחה יכולה לשים את הילד במקום שהוא מוסדר.

יעקב אשר: יש בעיה אחרת בתנאים שלהם ולא נדבר על זה כרגע.

יעקב אשר: במשך 4-5 שנים לא העלו את המספר, לא עשו את הגידול הטבעי של מספר התלמידים.

יעקב אשר: היום התברר לי בוועדה שנציגת האוצר, כשדיברו על מעקב הבנייה של המעונות, אדוני השר, כדאי שתשמע את זה, כי אני בטוח שאתה תתקן את זה, התברר שמתוך תקציב של 900 מיליון שקלים של בניית מעונות, בתקופה האחרונה השר כץ הכניס את זה ללחץ מאד חזק, אבל יש עדיין 100 מיליון שקלים שלא נוצלו וחזרו לאוצר.

יעקב אשר: אנחנו כבר חודשים – כל העוזרים שלך יודעים את הנושא – משפחתונים – חסר 30-40 מיליון שקלים כדי לפתוח מאות משפחתונים שזה אלפי ילדים, שזה הזרוע המשלימה שנותנת לאמא אפשרות לצאת לעבודה ולא לשלוח למעון כי אין מעון ליד הבית שלה.

יעקב אשר: כי אין קרקע.

אלי אלאלוף: תודה.

יעקב אשר: אז אני מבקש את התערבותך בעניין הזה.

יעקב אשר: זה חשוב מאד לתעסוקה.

אלי אלאלוף: טוב.

אלי אלאלוף: אני מתנצל - - -

יעקב אשר: לגבי הנושא של - - -

אלי אלאלוף: לא, לא.

יעקב אשר: מילה לפרוטוקול.

אלי אלאלוף: אין לי זמן.

יעקב אשר: תכנית "נטו למשפחה" לא הוצגה כאן, אז לכן יש לנו הערות והסתייגויות.

יעקב אשר: אנחנו נאמר אותן כשהתכנית תוצג.

יעקב אשר: לא ראינו גם נוסח.

אלי אלאלוף: אנחנו נקיים דיון נוסף בנושא "נטו משפחה".

יעקב אשר: את זה הייתי חייב לפרוטוקול.

אלי אלאלוף: אני מתנצל.

משה כחלון: אתה רוצה אני אפרד לשנייה?

אלי אלאלוף: כן.

משה כחלון: אז אני קודם כל מודה לכם, אני פשוט חייב לצאת, בשעה שתיים ורבע אני צריך להיות אצל ראש הממשלה.

משה כחלון: בדיון אמרו לי מאחת עד שתיים.

משה כחלון: לא ידעתי שאני צריך לתת גם במות ל-.

משה כחלון: אבל זה חלק מהעבודה שלנו.

משה כחלון: קודם כל תודה רבה לכם.

משה כחלון: שי פה ודברים שצריכים להיבדק כמובן נבדוק אותם.

משה כחלון: מי שהתחייבנו לו לתשובות גם יקבל.

משה כחלון: תודה רבה לכם על ההזמנה ועל ההקשבה.

משה כחלון: אלי, תודה על הכל.

אלי אלאלוף: תודה לך.

אלי אלאלוף: ברשותכם, מי שרוצה, אני ברשותך לא רוצה-.

אלי אלאלוף: "נטו משפחה" זה תכנית יותר מדי יקרה ש - - -

מירב בן ארי: לדעתי צריך לעשות על זה דיון נפרד.

אלי אלאלוף: ברשותכם, אני מעדיף לסיים את הישיבה ברגע זה.

אלי אלאלוף: אנחנו נקיים דיון נוסף על "נטו משפחה" ועל עוד נקודות נוספות שלא הספקנו לדון בהן היום.

אלי אלאלוף: אני מודה לכם.

אלי אלאלוף: הישיבה נעולה.